送慶長兼簡仲宣
作者：釋德洪
朝代：宋

paragraphs: 君詩秀氣終不沒，長吉精神義山骨。
諸公貴人亦識面，想見宗之雙鬢綠。
嗟予棄置卧空山，索寞何人著眼看。
高軒一日肯過我，誇聲萬口鋒刃攢。
當時見君喜不徹，喜中便知有此别。
秋風雲帆十幅開，石城浩蕩天水接。
淮南不獨江山勝，國士英才從古盛。
期與高人馮仲宣，小字同聯寄我篇。